פזילה

פזילה (בלועזית: strabismus, סטרביסמוס, מיוונית: στραβισμός, שמשמעו "עיקום", מן στραβός, "מעוקם") היא לקות ראייה, שבה גלגלי העיניים אינם מתמקדים על אותה נקודה במרחב. כלומר, כאשר עין אחת צופה במטרה, העין השנייה, הפוזלת, צופה בנקודה שונה. הפזילה נגרמת מחוסר תיאום בפעילות שרירי העין. אצל רבים מהסובלים מפזילה יש ראיית עומק לקויה או אין ראיית עומק כלל, וזאת כיוון שראיית עומק, או ראייה תלת-ממדית, תלויה בכך שגלגלי העיניים יצפו באותה נקודה. מעבר לכך, אצל הסובלים מפזילה המוח מקבל מכל עין תמונה שונה, ולכן הפזילה יכולה לגרום לראייה כפולה. בילדים, כדי להימנע מראייה כפולה, המוח לומד לבצע דיכוי של אחת מהתמונות, אולם דיכוי ממושך של תמונה הבאה מאחת העיניים יכול לגרום להופעת עין עצלה. פזילה נצפית בשכיחות של 2% עד גיל 3 ו-3% מעליו, בהתפלגות אחידה בין בנים לבנות. לפזילה יש, כנראה, מרכיב גנטי והסיכוי לפזילה עולה בילד שאחד מהוריו לפחות, סבל מפזילה. ניתן לחלק את סוגי הפזילה לפי שני ממדים: פזילה קבועה (בלועזית: comitant) – פזילה בעלת גודל קבוע בכל כיווני המבט. זאת הפזילה הנפוצה יותר. במקרים רבים מצב זה קשור לעיוורון בעין אחת. פזילה משתנה (בלועזית: non comitant) – פזילה בעלת גודל המשתנה בזויות מבט שונות. לפי כתב העת "Primary Care: Clinics in Office Practice":‏ פזילה החוצה – אקזוטרופיה (exotropia) - זוהי פזילה בה אחת העיניים פונה החוצה. פזילה פנימה – אזוטרופיה (esotropia) - זוהי פזילה פנימה של העיניים הנגרמת עקב מאמץ להתמקד במטרה קרובה. פזילה מעלה – הייפרטרופיה (hypertropia)- זוהי פזילה אנכית שבה עין אחת סוטה כלפי מעלה בהשוואה לעין השנייה. פזילה מטה – היפוטרופיה (hypotropia) - היא פזילה אנכית שבה עין אחת סוטה כלפי מטה בהשוואה לעין השנייה. תורשה איכות ראייה ירודה (צורך במשקפיים) פגיעת ראש דלקת בעין קטרקט האבחון נעשה על ידי רופא עיניים, אופטומטריסט או אורתופטיסט באמצעים שונים כגון: תבחין כיסוי בו מכסים את אחת מהעיניים לחלופין. גודל הפזילה נקבע על ידי מנסרות (פריזמות) המטות את קרני האור לכיוון העין הפוזלת. הטיפולים לפזילה כוללים התאמת משקפיים, ניתוח פזילה ומנסרה (פריזמה), בהתאם לגורמים לפזילה. מתן משקפיים יכול לשפר את הראייה בכל עין וכך לחזק את היכולת של שתי העיניים לפעול בתיאום. כמו כן, אצל כאלה הסובלים מרוחק ראייה, המשקפיים ממתנים את פעולת האקומודציה או כיווץ השריר הפנימי של העין שהיא זאת הגורמת לעיתים לפזילה. ניתוח פזילה יאפשר לעין להתיישר על ידי קיצור, הארכה או שינוי המיקום של אחד או יותר משרירי העין. המנסרה (מעין עדשת משקפיים בעובי משתנה) משנה את הזווית בה מגיע האור לעין, ובכך משנה את התמונה הנקלטת. פעולה זו מדמה שינוי במיקום העין – כלומר הפזילה נשארת בעינה, אך התמונה הנכונה מגיעה למוח בגלל המנסרה. מחקרים שבהם הוצגו לנבדקים תמונות של אנשים פוזלים ולא פוזלים הראו הטיה שלילית חזקה כלפי פוזלים. אזוטרופיה נתפסת כמטרידה יותר מאקזוטרופיה והטרוטרופיה ימנית נתפסת כמטרידה יותר מהטרוטרופיה שמאלית. בני המאיה והאינקה ראו בפזילה את אידיאל היופי; לעומת זאת, הקרימינולוג צ'זארה לומברוזו ראה בפזילה מאפיין של העבריין מלידה. עין עצלה אורתופטיקה מדיה וקבצים בנושא פזילה בוויקישיתוף מאמר מסכם על סוגי פזילה באתר "פזילה.קום" פזילה אצל ילדים, פזילה אצל תינוקות, באתר "נקודת מבט" פרופ' חנה לייבה, פזילה וניתוח לתיקון פזילה, באתר שירותי בריאות כללית תיאור פזילה במילון מונחי רפואה אלה דלמן, ‏פזילה אחרי הריון: "הניתוח הזה שינה לי את החיים", באתר ‏מאקו‏, 16 באוגוסט 2016 פזילה במבוגרים, באתר הרופאים של ישראל פרופ' קרסו עם פרופ' יאיר מורד: מה עושים במקרה של פזילה בעיניים?, בתוכנית "חיים בריא" עם רפי קרסו פזילה ועין עצלה – ריאיון עם דר' מצר בערוץ 10, בתוכנית "בריאות 10" עם רפי קרסו (הקישור אינו פעיל, 6.5.24) נטע סופר צור, האם כשמסתכלים על משהו מקרוב נעשים פוזלים?, באתר הארץ, 2 ביולי 2018 פזילה, באתר אנציקלופדיה בריטניקה (באנגלית) Kammi B. Gunton, Barry N. Wasserman, Caroline DeBenedictis, Strabismus, Primary Care: Clinics in Office Practice, Primary Care Ophthalmology 42, 2015-09-01, עמ' 393–407 doi: 10.1016/j.pop.2015.05.006 The perception of strabismus by children and adults The Mayan Beauty Concept Mayan Beauty הבהרה: המידע בוויקיפדיה נועד להעשרה בלבד ואינו מהווה ייעוץ רפואי.